S-105/2016

Mál þetta, sem dómtekið var 1. apríl síðastliðinn, var höfðað með ákæru lögreglustjórans á höfuðborgarsvæðinu, útgefinni 23. febrúar síðastliðinn, á hendur T-x-x M-x-x, Reykjavík, P-x-x J-x-x, Reykjavík, A-x-x O-x-x, Reykjavík og M-x-x S-x-x, óstaðsettum í hús,

I.

gegn ákærðu öllum:

fyrir stórfelld eignaspjöll, með því að hafa að kvöldi 1. maí 2015 farið saman um Breiðholt í Reykjavík og með höggum, spörkum og/eða grjótkasti:

1. á bifreiðastæði við fjölbrautaskólann í Breiðholti, Austurbergi 5, brotið framrúðu, framljós og stefnuljósarofa, dældað þak, hliðar og bretti á bifreiðinni [...],

2. á bifreiðastæði framan við Vesturberg 78, brotið framrúður og rispað yfirborð á bifreiðunum [...],

3. á bifreiðastæði framan við Vesturberg 99, brotið afturrúðu og dældað afturhlera bifreiðarinnar [..],

4. á bifreiðastæði framan við Jörfabakka 18, brotið hliðarspegla á bifreiðunum [...] og brotið afturrúðu og dældað afturhlera bifreiðarinnar [...],

5. í anddyri fjölbýlishúss að Jörfabakka 22, brotið rúðu,

6. á bifreiðastæði framan við Maríubakka, brotið hliðarspegla á bifreiðunum [...] og auk þess dældað hægri framhurð bifreiðarinnar [...],

7. á bifreiðastæði framan við Núpabakka 13, brotið hliðarspegil bifreiðarinnar [...],

8. á bifreiðastæði framan við Ósabakka, brotið hliðarspegil bifreiðarinnar [...]

Teljast brot þessi varða við 2. mgr., sbr. 1. mgr. 257. gr. almennra hegningarlaga nr. 19/1940 en til vara við 1. mgr. 257. gr. sömu laga.

II.

gegn ákærðu T-x-x og P-x-x:

1. fyrir þjófnað, með því að hafa aðfaranótt laugardagsins 25. júlí 2015, brotist inn í íbúð á jarðhæð í fjölbýlishúsi að Skógarseli 41 í Reykjavík, með því að spenna upp glugga í borðstofu og stolið þaðan bíllyklum, hleðslutæki, auðkennislykli og veski sem innihélt meðal annars fjármuni að óþekktu verðmæti og greiðslukort í eigu húsráðanda og í framhaldi, stolið alls kr. 95.000 í fimm tilvikum um kl. 04:30 úr hraðbanka Landsbankans í Mjódd í Reykjavík, með heimildarlausri notkun Visa greiðslukorts, samtals kr. 50.000 í tveimur færslum og Mastercard korti, samtals kr. 45.000 í þremur færslum.

Telst brot þetta varða við 244. gr. almennra hegningarlaga nr. 19/1940.

2. fyrir hylmingu, með því að hafa föstudaginn 31. júlí 2015, við Fjölbrautaskólann í Breiðholti í Reykjavík, tekið við þýfi úr höndum óþekkts aðila í skiptum fyrir fíkniefni, og þannig stuðlað að því að hann héldi ávinningi þeim sem hann hafði aflað sér með ólögmætum hætti en þýfið var að hluta til úr innbrotum í Grófarseli 30 og Stjörnugróf 18 í Reykjavík.

Telst brot þetta varða við 1. mgr. 254. gr. almennra hegningarlaga nr. 19/1940.

3. fyrir eignaspjöll, með því að hafa að kvöldi laugardagsins 26. september 2015, í anddyri fjölbýlishússins að Vesturbergi 78 í Reykjavík, brotið 16 póstkassa með því að rífa þá niður af veggfestingum.

Telst brot þetta varða við 1. mgr. 257. gr. almennra hegningarlaga nr. 19/1940.

III.

gegn ákærða T-x-x:

1. fyrir þjófnað, með því að hafa, þriðjudaginn 7. apríl 2015, í auðgunarskyni farið inn í ólæsta bifreiðina [...] sem stóð framan við bílskúr að Vesturbergi 82 í Reykjavík og stolið þaðan bílskúrsfjarstýringu, að áætluðu verðmæti kr. 40.000.

Telst brot þetta varða við 244. gr. almennra hegningarlaga nr. 19/1940.

2. fyrir fíkniefnalagabrot, með því að hafa aðfaranótt laugardagsins 14. apríl 2015, á bifreiðastæði við Fífusel í Reykjavík, haft í vörslum sínum 1,23 g af tóbaksblönduðu kannabisefni, sem lögregla fann við leit á ákærða.

Telst brot þetta varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

3. fyrir tilraun til þjófnaðar, með því að hafa að morgni mánudagsins 4. maí 2015, í auðgunarskyni, brotist inn geymslu í fjölbýlishúsi að Rjúpufelli 29 í Reykjavík, með því að spenna upp hurð en forðað sér af vettvangi þegar íbúi fjölbýlishússins kom að honum að óvörum.

Telst brot þetta varða við 244. gr., sbr. 20. gr. almennra hegningarlaga nr. 19/1940.

4. fyrir fíkniefnalagabrot, með því að hafa föstudaginn 31. júlí 2015, utan við gróðrarstöðina Mörk, Reykjavík, haft í vörslum sínum 0,77 g af amfetamíni og 0,75 g af tóbaksblönduðu kannabisefni.

Telst brot þetta varða við 2. gr., sbr. 5. gr. laga um ávana- og fíkniefni nr. 65/1974, sbr. og 6. gr. sömu laga, að því er varðar meðferð ákærða á maríhúana og tóbaksblönduðu kannabisefni, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

IV.

gegn ákærða P-x-x:

1. fyrir líkamsárás, með því að með því að hafa, að kvöldi þriðjudagsins 8. september 2015, utan við veitingastaðinn Blástein, Hraunbæ 102 í Reykjavík, veist að A, með hnefahöggum í höfuð og líkama, með þeim afleiðingum að hann hlaut yfirborðsáverka í andliti, brjóstkassa, vinstri olnboga, vinstri úlnlið og báðum hnjám, tognun og ofreynslu á háls- og lendahrygg og nefbeinabrot.

Telst brot þetta varða við 1. mgr. 218. gr. almennra hegningarlaga nr. 19/1940, með áorðnum breytingum.

2. fyrir þjófnað, með því að hafa, aðfaranótt þriðjudagsins 15. ágúst 2015, í auðgunarskyni farið inn í ólæstar bifreiðarnar [...] sem stóðu á bifreiðastæði við Vesturberg 26 í Reykjavík og stolið þaðan tvennum sólgleraugum að óþekktu verðmæti.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærðu verði dæmdir til refsingar og til greiðslu alls sakarkostnaðar. Jafnframt er þess krafist að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Einkaréttarkröfur:

Þá gerir K, vegna ákærukafla I.1. kröfu um að ákærðu verði dæmdir til þess að greiða kröfuhafa skaðabætur, samtals að fjárhæð kr. 400.000 auk vaxta samkvæmt 1. mgr. 8. gr. laga nr. 38/2001 um vexti og verðtryggingu, frá 3. maí 2015 þar til mánuður er liðinn frá birtingu kröfunnar, en síðan dráttarvexti, 1. mgr. 6. gr., sbr. 9. gr., sömu laga frá þeim degi til greiðsludags.

Þá gerir V, vegna ákærukafla I.4 vegna bifreiðarinnar MZ-X93. kröfu um að ákærðu verði dæmdir til þess að greiða kröfuhafa skaðabætur samtals að fjárhæð kr. 91.000 auk vaxta samkvæmt 1. mgr. 8. gr. laga nr. 38/2001 um vexti og verðtryggingu, frá 1. maí 2015 þar til mánuður er liðinn frá birtingu kröfunnar, en síðan dráttarvexti, skv. 1. mgr. 6. gr., sbr. 9. gr., sömu laga frá þeim degi til greiðsludags.

Þá gerir I-kvk-nf L-kvk-nf B-kvk-nf hdl., f.h. A, vegna ákærukafla IV.1., kröfu um að ákærða P-x-x J-x-x verði dæmdur til að greiða brotaþola miskabætur að fjárhæð kr. 1.000.000, auk vaxta skv. 8. gr. laga um vexti og verðtryggingu nr. 38/2001 frá 8. september 2015 en með dráttarvöxtum skv. 9. gr., sbr. 1. mgr. 6. gr. laga um vexti og verðtryggingu nr. 38/2001 frá þeim degi er mánuður er liðinn frá því að bótakrafa þessi er birt til greiðsludags. Einnig er þess krafist að ákærða verði gert að greiða málskostnað að mati dómsins eða samkvæmt síðar framlögðum málskostnaðarreikningi, að viðbættum virðisaukaskatti á málflutningsþóknun.“

Ákærðu T-x-x, A-x-x og M-x-x hafa fyrir dómi skýlaust játað að hafa framið brot þau sem þeim eru gefin að sök í ákærunni og er játning þeirra studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verða ákærðu sakfelldir fyrir brotin sem eru réttilega færð til refsiákvæða í ákærunni.

Fyrirkall var birt á lögheimili ákærða P-x-x og hafði það að geyma viðvörun samkvæmt 1. mgr. 161. gr. laga um meðferð sakamála nr. 88/2008. Þrátt fyrir þetta sótti ákærða ekki þing. Málið verður því dæmt á grundvelli framlagðra gagna og samkvæmt þeim hefur verið færð fram næg sönnun fyrir sekt ákærða. Hann verður því sakfelldur samkvæmt ákærunni, en brot hans eru þar rétt fært til refsiákvæða.

Ákæru var frestað á hendur ákærða T-x-x 2013 vegna fjárdráttar og þjófnaðar. Á árinu 2015 var hann sektaður fjórum sinnum fyrir þjófnað, fíkniefna- og umferðarlagabrot. Á árunum 2013 til 2015 hefur ákærði M-x-x verið sektaður fimm sinnum fyrir brot gegn umferðar- og fíkniefnalögum. Ákærðu P-x-x og A-x-x hefur ekki áður verið refsað.

Ákærðu verður ákveðin refsing samkvæmt 77. gr. almennra hegningarlaga auk þess sem ákærðu T-x-x og M-x-x verður gerður hegningarauki samkvæmt 78. gr. sömu laga. Þá verður haft í huga að ákærðu eru ungir og hafa játað brot sín. Samkvæmt þessu verður ákærði T-x-x dæmdur í 5 mánaða fangelsi, ákærði P-x-x verður dæmdur í 4 mánaða fangelsi og ákærðu A-x-x og M-x-x verða, hvor um sig, dæmdir í 60 daga fangelsi. Refsingarnar skulu bundnar skilorði eins og í dómsorði greinir.

K krefur ákærðu alla um 400.000 króna í bætur vegna bifreiðar sem um getur í 1. lið I. kafla ákæru. Ákærðu hafa viðurkennt bótaskyldu en mótmælt bótafjárhæðinni. Brotaþoli hefur lagt fram gögn um að hann hafi nýverið búinn að kaupa bifreiðina fyrir þessa fjárhæð en ákærðu hafi gereyðilagt hana og hún verið afskráð sem ónýt. Samkvæmt þessu verður krafan tekin til greina með vöxtum eins og í dómsorði greinir. Upphafsdagur dráttarvaxta er miðaður við þann dag er liðnir voru 30 dagar frá því málið var dómtekið.

V krefur ákærðu alla um 91.000 króna í skaðabætur og er það vegna sjálfsábyrgðar er hún hefur greitt vegna tjóns á bifreiðinni. Ákærðu hafa viðurkennt bótaskyldu en mótmælt bótafjárhæðinni. Brotaþoli hefur lagt fram gögn kröfu sinni til stuðnings. Samkvæmt þessu verður krafan tekin til greina með vöxtum eins og í dómsorði greinir. Upphafsdagur dráttarvaxta er miðaður við þann dag er liðnir voru 30 dagar frá því málið var dómtekið.

Ákærði P-x-x J-x-x sótti ekki þing eins og rakið. Miskabætur til A eru hæfilega ákveðnar 500.000 krónur með vöxtum eins og í dómsorði getur. Þá verður ákærða einnig gert að greiða brotaþola 163.680 í málskostnað. Upphafsdagur dráttarvaxta er miðaður við þann dag er liðnir voru 30 dagar frá því málið var dómtekið.

Fíkniefni verða gerð upptæk eins og í dómsorði greinir.

Ákærðu verða dæmdir til að greiða sakarkostnað eins og í dómsorði greinir.

A-kk-nf Í-kk-nf héraðsdómari kvað upp dóminn.

D ó m s o r ð :

Ákærði, T-x-x M-x-x, sæti fangelsi í 5 mánuði, ákærði, P-x-x J-x-x, sæti fangelsi í 4 mánuði, ákærði, A-x-x O-x-x, sæti fangelsi í 60 daga og ákærði, M-x-x S-x-x, sæti fangelsi í 60 daga. Fresta skal fullnustu refsinga allra ákærðu og falli þær niður að liðnum 2 árum frá deginum í dag að telja, haldi ákærðu almennt skilorð 57. gr. almennra hegningarlaga nr. 19/1940.

Upptæk skulu vera 1,98 g af tóbaksblönduðu kannabisefni og 0,77 g af amfetamíni.

Ákærðu, T-x-x M-x-x, P-x-x J-x-x, A-x-x O-x-x og M-x-x S-x-x, greiði óskipt K 400.000 krónur með vöxtum samkvæmt 1. mgr. 8. gr. laga nr. 38/2001 frá 3. maí 2015 til 1. maí 2016, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærðu, T-x-x M-x-x, P-x-x J-x-x, A-x-x O-x-x og M-x-x S-x-x, greiði óskipt V 91.000 krónur með vöxtum samkvæmt 1. mgr. 8. gr. laga nr. 38/2001 frá 1. maí 2015 til 1. maí 2016, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði, P-x-x J-x-x, greiði K 500.000 krónur með vöxtum samkvæmt 1. mgr. 8. gr. laga nr. 38/2001 frá 8. september 2015 til 1. maí 2016, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags og 163.680 krónur í málskostnað.

Ákærði T-x-x greiði 64.480 krónur í sakarkostnað, ákærði P-x-x greiði 32.000 krónur í sakarkostnað, ákærði A-x-x greiði 64.480 krónur í sakarkostnað og ákærði M-x-x greiði 64.480 krónur í sakarkostnað.

A-kk-nf Í-kk-nf